Luggehalte ongesond in Emfuleni | Netwerk24
Luggehalte ongesond in Emfuleni
Die lug wat die inwoners van Henley on Klip in Midvaal inasem, is veilig, skryf TJ de Klerk op die Facebook-groep Henley on Klip. De Klerk verwys na die regstreekse luggehalte-indeks, wat die vlak van lugbesoedeling meet.
Die vlakke wissel tussen goed, matig, ongesond vir sensitiewe groepe, ongesond, baie ongesond en gevaarlik. Die luggehalte in Vanderbijlpark, Sebokeng en Drie Riviere in Emfuleni is ongesond.
Die besoedeling hier is egter nie baie ongesond of selfs gevaarlik nie. Die luggehalte in Johannesburg en Ekurhuleni is matig.
Suid-Afrika is sewende op die ranglys van die lande met die meeste lugbesoedeling. China is die gevaarlikste land, Spanje is tweede en Indië derde.